Pretoria-onluste: 24 vas wat glo plunder | Maroela Media
Volgens lt.genl. Khomotso Phahlane, waarnemende polisiekommissaris, word die sukses toegeskryf aan ŉ deur-tot-deur-soektog deur die polisie in Mabopane.
Mabopane Mall het onder plunderaars deurgeloop nadat gewelddadige betogings regoor die stad uitgebreek het nadat die ANC Thoko Didiza as sy burgemeesterskandidaat vir die Tshwane-metroraad benoem het.
Klere-, meubel-, selfoon- en kruidenierswarewinkels is in die winkelsentrum geplunder.
Phahlane het gesê ŉ spesiale operasie is van stapel gestuur om na die gesteelde goedere te soek en dat dit tot dusver ŉ sukses is. Meer inhegtenisnemings word verwag soos wat die operasie voortduur.
Die polisie het onder meer beslag gelê op klere, yskaste, beddens en boumateriaal.
“Die gesteelde goedere word by die polisie gestoor en ons gaan met die sakeondernemings werk om dit te identifiseer,” het Phahlane gesê.
Wat gaan hulle nou doen met daai 24 ? Weer los laat? Of beboet? Om net weer aan te gaan soos voorheen? Walglik!
inhegtenis geneem dit moes voor die plundering reeds gedoen word. verstommend dat sapd so spoedig hierdie plunderaars kon.vastrek. was hulle deel van die selfhelp operasie. ipv saakbeveiliging? Walglik om te dink jy betree more die strate en winkelsentrum en skuur skouer met dieselfde plunderaars
Net 24 …sluit dit polisie lede in ??? Polisie is pateties!!! Gaan ook niks met die 24 gebeur nie …glo my ….te damn lamsakkig .
ek dog hul plunder omdat hul honger is nou hoe maak meubels en toebehore jou maag vol
Ek dink die SAPS is dapper om van huis tot huis te soek. Dat hulle al 24 gekry het, is baie goed, as jy in ag neem hoe die riemtelegram werk. Dis polisie is seker ook al moedeloos dat hulle mense vang wat dan net by die hof uitstap sonder enige straf. Hulle probeer darem, al is dit laat en min. Sterkte aan SAPS.